**Народно читалище „Просвета -1882“ гр. Кула**

**Ул.“Възраждане“№21, тел. 093832171, email:** [**chitalishte\_kula@abv.bg**](mailto:chitalishte_kula@abv.bg)

**ОТЧЕТ**

За дейността на НЧ “Просвета – 1882“ гр. Кула за 2023г.

Уважаеми Дами и Господа – членове на читалището, уважаеми гости,

Предлагаме на Вашето внимание отчет за работата на нашето читалище през изминалата 2023г.

Работата ни бе подчинена на две основни цели:

* Запазване на традиционната читалищна дейност и художествените състави при чувствително намаление на гражданите и съответно на читалищните самодейци;
* Поставяна акцент на библиотечно – информационната и просветна дейност;
* Обновяване и поддръжка на материалната база.

**Основни задачи:**

* Да опазваме културно – историческото наследство и местните традиции;
* Да способстваме за изграждането на здрава ценностна система у децата и младежите;
* Да обогатяваме библиотечния фонд и възпитаваме любов към книгата;
* Да поддържаме активно сътрудничество между читалищата в общината и област Видин;
* Да поддържаме и развиваме материалната база.

**Дейности:**

*1.Библиотечна и информационна дейност и услуги на гражданите.*

Читалището разполага с богата библиотека с библиотечен фонд 28 804 библиотечни документа. Тази година е обновен с 137 тома нова художествена и специализирана литература. Редовните читатели на библиотеката са 20 възрастни и 26 деца. През годината са заети 293 книги. Заедно с библиотечната дейност предоставяме и услуги /590бр./ на гражданите като копирни услуги, набор на текст, некролози, покани, запис на документи на ел. носител и други.

Информационния център към читалището е единственото място с неограничен обществен достъп до информационни ресурси от съвременен тип, за Кула и цялата Кулска община.

*2.Културно масова работа и художествено творческа дейност*

През отчетната 2023 година функционираха следните съставите:

* Женска певческа група „Кулчанки“ с ръководител Владислав Перов – 14 човека;
* Танцов състав „Кулчене“ от три възрастови групи с ръководител Димитър Карчев - 30 човека;
* Школа по модерни танци също от три групи с ръководител Таня Тошева - 30 човека;
* Детска студиа за куклен театър с ръководител монахиня Максима от Раковишка Света обител – 10 човека;
* Група за автентичен фолклор „Къпачи“ с ръководител Велко Велков – 15 човека;
* Клуб по интереси „Сръчни ръце“ с ръководител Цветомира Ванкова – 10 човека.

В културния календар на читалището за 2023г бяха заложени двадесет и шест броя традиционни , местни и национални празници, обичаи, чествания и събития , а са проведени четиридесет и едно мероприятия , описани, заснети и съхранени на електронен и хартиен носител. Проведените изяви са организирани с съдействието на Общината, Кмета на гр. Кула и Председателя на Общински съвет. Заедно с изявите, инициирани и проведени от читалището, ние се изявяваме и като домакини и съорганизатори на всякакви културни и просветни изяви на гостуващи организации и състави.

Женската певческа група е участвала в 9 изяви;

Танцовите състави за народни танци са участвали в 11 изяви;

Школите по модерни танци са участвали в 4 изяви;

Детската студиа за куклен театър участва в 4 изяви;

Групата „Къпачи“ традиционно представи обичая „Водици“ , които ежегодно се превръща в събитие за целия град. Взеха и участие на маскарадния фестивал „Сурва“ в град Перник.

За пръв път през отчетната година организирахме интензивен курс по живопис за даровити деца с преподавател от гр. София, в който взеха участие десет деца от 10 до 22 години.

В читалището се провеждат и мероприятия на различни организации, на които отдаваме някои зали под наем - за обучителни курсове, презентации, събрания и други.

*3. Административно – организационна дейност*

В читалището работят на щат секретар – счетоводител, организатор, музикален ръководител, двама библиотекари, художник, административен сътрудник, чистач и трима ръководители на състави на хонорар. То се ръководи съгласно устава от читалищно настоятелство в състав:

* Маргарита Йончева;
* Валя Декова;
* Владислав Перов;
* Катя Иванова;
* Маргарита Вълчева;
* Маргарита Генова;
* Таня Тошева;
* Цветомира Иванова;
* Царевна Цанкова.

И проверителна комисия:

* Наталия Маринова;
* Ваня Йотова;
* Жана Стойкова.

Този състав бе избран на проведеното отчетно изборно събрание на 17.05.2022г. от 152 действителни членове на читалището. То е легитимно, с извършена пререгистрация във Видински окръжен съд, Агенция по вписванията и Министерство на културата.

За 2023г. са проведени шест заседания на читалищното настоятелство и проверителната комисия, и са взети осемнадесет решения.

Целият екип на читалищното настоятелство, проверителната комисия и щатния персонал работят с желание и чувство за отговорност. Практика е на всяко следващо заседание да се обсъжда изпълнението на преди взетите решения.

*4. Материална база*

Със свои средства поставихме дограма /врати/ на тоалетните и закупихме климатик и столове за ритуалната зала.

След бурята и градушката на 22.07.2023г. осъмнахме със значителни щети на покрива. Със заем от Община Кула направихме авариен ремонт. Със свои средства ремонтирахме падналата страна на фасадата на читалището.

Читалището е собственик на 100 дка земеделска земя, отдадена под аренда. Сключен е нотариално заверен договор за пет години.

Отопляваме се изцяло на ел.енергия.

Този отчет е приет на заседание на читалищното настоятелство и проверителната комисия с протокол № 127//27.02.2024г.

Председател:………… Секретар-счетоводител:………….

**План програма за мероприятиятя при НЧ”ПРОСВЕТА-1882”гр.Кула за 2024г.**

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор/и** | **ЗА Контакти** |
| 19 януари | Гр.Кула,  област  Видин | **Обичай “Къпачи”**  Група “Къпачите”-нечетен брой млади мъже, маскирани, не говорят, обикалят  града и „къпят” за здраве. | Народно читалище “Просвета - 1882” Кула | тел.: 0938/321-71 |
| 21 януари | Гр.Кула,  област  Видин | **“Бабин ден”**  Среща на баби, млади майки, лекари и акушерки, самодейци. Поздравителна програма. | Народно читалище “Просвета - 1882” Кула | тел.: 0938/321-71 |
| 01 февруари | Гр.Кула,  област  Видин | **Трифон Зарезан**  Дегустация на домашни вина, отличаване на най-добрите, награждаване. | Народно читалище “Просвета - 1882” Кула | тел.: 0938/321-71 |
| 01 март | Гр.Кула,  област  Видин | **1 март Ден на самодееца**  Среща със самодейци | Народно читалище “Просвета - 1882” Кула | тел.: 0938/321-71 |
| 03 март | Гр.Кула,  област  Видин | **3 март Национален празник на Република България**  Кратка програма, Поднасяне на венци. | Община Кула  Народно читалище “Просвета - 1882” Кула | тел.:0938/32020  тел.:0938/321-71 |
| 23 март | Гр.Кула,  област  Видин | **Обичай “Тодоров ден”**  Надбягване с коне, магарета и каруци, награждаване на участниците. | Община Кула  Народно читалище “Просвета - 1882” Кула | тел.:0938/32020  тел.:0938/321-71 |
| 22 март | Гр.Кула,  област  Видин | **Ден на пролетта**  Забавни игри с децата от съставите на читалището ,  „Селфи с пролетта”. | Община Кула  Народно читалище “Просвета - 1882” Кула | тел.:0938/32020  тел.:0938/321-71 |
| април | Гр.Кула,  област  Видин | **Седмица на детската книга и детската рисунка**  „Чети с мен” четене на приказки, детски рисунки | Народно читалище “Просвета - 1882” Кула | тел.: 0938/321-71 |
| 27 април | Гр.Кула,  област  Видин | **Лазаровден-**  Извършване на обичая „ Лазаруване”. | Народно читалище “Просвета - 1882” Кула | тел.: 0938/321-71 |
| 2-5 май | Гр.Кула,  област  Видин | **Великденски празници**  Изложба на великденски яйца,  Конкурс за изработка на яйца с награди. | Народно читалище “Просвета -1882”Кула | тел.: 0938/321-71 |
| 06 май | Гр.Кула,  област  Видин | **Ден на храбростта и българската армия 6 май. Гергьовден.** | Община Кула  Народно читалище “Просвета -1882”Кула | тел.:0938/32020  тел.:0938/321-71 |
| 09 май | Гр.Кула,  област  Видин | Викторина за  **Деня на Европа.** | Община Кула  Народно читалище “Просвета -1882”Кула | тел.:0938/32020  тел.:0938/321-71 |
| 24 мaй | Гр.Кула,  област  Видин | **Концерт посветен на 24 май**  СУ „Васил Левски”. | Община Кула  СУ „Васил Левски”  Народно читалище “Просвета -1882”Кула | тел.:0938/32020  тел.:0938/321-71 |
| 01юни | Гр.Кула,  област  Видин | **Ден на Детето**  Детски празник, детски игри,  детско шоу с награди. | Народно читалище “Просвета-1882”Кула | тел.: 0938/321-71 |
| юни- септември | Гр.Кула,  област  Видин | **Традиционен концерт** на  Народно читалище  “Просвета -1882” Кула. | Народно читалище “Просвета-1882”Кула | тел.: 0938/321-71 |
| 24 юни | Гр.Кула,  област  Видин | **Еньовден -** отбелязване на обичая при крепостта  ”Кастра Мартис”. | Народно читалище “Просвета -1882”Кула  „Майсторилница убавило” | тел.: 0938/321-71 |
| юни –септември | Гр.Кула,  област  Видин | Участие на художествени състави във фестивал. | Община Кула  Народно читалище “Просвета -1882”Кула | тел.:0938/32020  тел.:0938/321-71 |
| 19-25 август | Гр.Кула,  област  Видин | **Традиционен Кулски панаир.**  Културна програма | Община Кула  Народно читалище “Просвета -1882”Кула | тел.:0938/32020  тел.:0938/321-71 |
| 23 август | Гр.Кула,  Област  Видин | **Фолклорен фестивал „Надиграване в Кула“** | Община Кула  Народно читалище “Просвета -1882”Кула | тел.:0938/32020  тел.:0938/321-71 |
| 06 септември | Гр.Кула,  област  Видин | **Ден на съединението**.  Поднасяне венци и цветя на Войнишкия паметник. | Община Кула  Народно читалище “Просвета -1882”Кула | тел.:0938/32020  тел.:0938/321-71 |
| 22 септември | Гр.Кула,  област  Видин | **Ден на Независимостта**.  Знаци на паметта – табло с паметниците на Кула и паметни плочи. | Община Кула  Народно читалище “Просвета -1882”Кула | тел.:0938/32020  тел.:0938/321-71 |
| септември-  октомври | Гр.Кула,  област  Видин | **Курс по живопис**  за даровити деца- 10 дневен. | Община Кула  Народно читалище “Просвета-1882”Кула | тел.:0938/32020  тел.:0938/321-71 |
| 01 ноември | Гр.Кула,  област  Видин | **Ден на народните будители**.  Тържество на Народно читалище „Просвета-1882“. | Народно читалище “Просвета-1882”Кула | тел.: 0938/321-71 |
| 21 ноември | Гр.Кула,  област  Видин | **Ден на християнското семейство.** | Народно читалище “Просвета-1882”Кула | тел.: 0938/321-71 |
| 20-22 декември | Гр.Кула,  област  Видин | **Изработване на коледни и новогодишни картички.** | Народно читалище “Просвета-1882”Кула | тел.: 0938/321-71 |
| 23-28 декември | Гр.Кула,  област  Видин | **Коледни и Новогодишни празници**  - посрещане на Дядо Коледа  – раздаване на подаръци. | Община Кула  Народно читалище “Просвета-1882”Кула | тел.:0938/32020  тел.:0938/321-71 |

Секретар: ..............................

/Ц. Цанкова/